Pielikums protokolam Nr. 8/2024

**LĒMUMS**

Jelgavā

2024.gada 15.aprīlī Nr. 2

**Par projekta “Uzņēmējdarbībai nepieciešamās publiskās infrastruktūras attīstība Jelgavas novadā 2. daļa” īstenošanu**

Vides aizsardzības un reģionālās attīstības ministrija (turpmāk – VARAM) ir izsludinājusi Taisnīgas pārkārtošanās fonda investīciju projekta konkursu Eiropas Savienības kohēzijas politikas programmas 2021. – 2027.gadam 6.1.1.specifiskā atbalsta mērķa “Pārejas uz klimatneitralitāti radīto ekonomisko, sociālo un vides seku mazināšana visvairāk skartajos reģionos” 6.1.1.3.pasākumam “Atbalsts uzņēmējdarbībai nepieciešamās publiskās infrastruktūras attīstībai, veicinot pāreju uz klimatneitrālu ekonomiku” (turpmāk – Pasākums).

Atbilstoši Ministru kabineta 2023. gada 17. oktobra noteikumiem Nr. 593 “Eiropas Savienības kohēzijas politikas programmas 2021.–2027. gadam 6.1.1. specifiskā atbalsta mērķa "Pārejas uz klimatneitralitāti radīto ekonomisko, sociālo un vides seku mazināšana visvairāk skartajos reģionos" 6.1.1.3. pasākuma "Atbalsts uzņēmējdarbībai nepieciešamās publiskās infrastruktūras attīstībai, veicinot pāreju uz klimatneitrālu ekonomiku" īstenošanas noteikumi” un, izskatot Pasākuma konkursa nolikumu, konstatēts:

1. Pasākuma konkursa mērķis attīstīt uzņēmējdarbības publisko infrastruktūru, mazinot negatīvas sociālekonomiskās sekas reģionos, kurus pāreja uz klimatneitrālu ekonomiku ietekmējusi visvairāk. Projektā "Uzņēmējdarbībai nepieciešamās publiskās infrastruktūras attīstība Jelgavas novadā 2.daļa" tiks veikta publiski pieejamas ceļu infrastruktūras pārbūve sešiem Jelgavas novada pašvaldības ceļiem, kuriem ir nozīme komersantiem piederošās tehniskās un funkcionālās infrastruktūras sasniedzamības nodrošināšanai un kuri ir nepieciešami uzņēmumu attīstībai, jo bez kvalitatīvas ceļu infrastruktūras nav iespējams attīstīt uzņēmējdarbību;
2. Pasākums atbilst Jelgavas valstspilsētas un Jelgavas novada ilgtspējīgas attīstības stratēģijas līdz 2034. gadam vīzijai – droša, ilgtspējīga un harmoniska vide dzīvošanai un ideju īstenošanai, kur galvenā vērtība ir cilvēks. Teritorija ar koptu Zemgales ainavu pievilcīgā, tīrā vidē ar spēcīgu tradicionālo lauksaimniecību, stabiliem ražošanas, pārstrādes un pakalpojumu uzņēmumiem. Stratēģiskais mērķis (turpmāk – SM) SM2 - Mūsdienīga un ilgtspējīga dzīves vide ir vērsts uz sakārtotu un drošu vidi dzīvei, darbam un atpūtai, konkurētspējīgas un videi draudzīgas infrastruktūras attīstību, ieviešot zaļus un viedus risinājumus klimata radīto pārmaiņu mazināšanai. Ilgtermiņa prioritātes (turpmāk – IP) IP2 - Droša un mūsdienīga dzīves vide un teritoriju sasniedzamība, IP3 - Energoefektivitāte un klimatneitralitāte un IP5 - Uzņēmumu konkurētspēja un produktivitāte paredz drošu un ērtu sasniedzamību, drošus ceļus, dzīvi tīrā un klimatneitrālā vidē, harmonijā ar dabu, pielāgojoties klimata pārmaiņu radītajiem riskiem, sadarbību un partnerība starp attīstības centru un lauku teritoriju uzņēmējiem konkurētspējas uzlabošanai, produktivitātes kāpināšanai un jaunu darba vietu izveidei un Jelgavas valstspilsētas un Jelgavas novada attīstības programmai 2023.–2029.gadam. Rīcības virziena (turpmāk – RV) RV4 Mobilitāte un sasniedzamība uzdevums ir atjaunot un attīstīt autoceļus, ielas, tiltus, satiksmes pārvadus, savukārt rīcības virziena RV7 Konkurētspējīga, radoša un klimatneitrāla uzņēmējdarbība un industriālā attīstība uzdevumi ir pilnveidot atbalstu uzņēmējdarbības videi un attīstīt infrastruktūru atbilstoši uzņēmējdarbības vajadzībām;
3. Pasākuma mērķis atbilst Jelgavas novada spēkā esošam Investīciju plānam 2023. – 2027. gadam, ierakstam Nr.57 “Ekonomiskās attīstības veicināšanai pašvaldības ceļu atjaunošana visā novada teritorijā”, plānotā aktivitāte - ceļu atjaunošana visā novada teritorijā ekonomiskās attīstības veicināšanai - atbalsts uzņēmējdarbībai nepieciešamās publiskās infrastruktūras attīstībai, veicinot pāreju uz klimatneitrālu ekonomiku;

 Ņemot vērā iepriekš minēto, pamatojoties uz Pašvaldību likuma 4.panta pirmās daļas 3.punktu, Ministru kabineta 2023. gada 17. oktobra noteikumiem Nr. 593 “Eiropas Savienības kohēzijas politikas programmas 2021.–2027. gadam 6.1.1. specifiskā atbalsta mērķa "Pārejas uz klimatneitralitāti radīto ekonomisko, sociālo un vides seku mazināšana visvairāk skartajos reģionos" 6.1.1.3. pasākuma "Atbalsts uzņēmējdarbībai nepieciešamās publiskās infrastruktūras attīstībai, veicinot pāreju uz klimatneitrālu ekonomiku" īstenošanas noteikumi”, Jelgavas novada domes 2023.gada 28. jūnija lēmumu Nr. 61 “Par projekta sagatavošanu Taisnīgas pārkārtošanās fonda investīciju projekta konkursam Eiropas Savienības kohēzijas politikas programmas 2021. – 2027.gadam 6.1.1.specifiskā atbalsta mērķa “Pārejas uz klimatneitralitāti radīto ekonomisko, sociālo un vides seku mazināšana visvairāk skartajos reģionos” 6.1.1.3.pasākumu “Atbalsts uzņēmējdarbībai nepieciešamās publiskās infrastruktūras attīstībai, veicinot pāreju uz klimatneitrālu ekonomiku””, Jelgavas novada domes 2024. gada 22.janvāra lēmumu Nr.1 (protokols Nr.1/2024) Par saistošo noteikumu Nr.1 “Par Jelgavas novada pašvaldības budžetu 2024.gadam” apstiprināšanu,

Jelgavas novada dome, atklāti balsojot,

**PAR** **– 18** balsis (Andris Ozoliņš, Artūrs Semjonovs, Dainis Liepiņš, Dina Tauriņa, Emīls Dobrājs, Gundars Liepa, Ģirts Neija, Ilze Vītola, Jānis Kažotnieks, Jānis Počs, Juris Lavenieks, Juris Razživins, Lolita Duge, Madars Lasmanis, Oskars Cīrulis, Pēteris Veļeckis, Uldis Ainārs, Vidmants Rinkuns);

**PRET – nav** ;

**ATTURAS – 1** balss (Irina Dolgova,),

**nolemj:**

1. Piedalīties Vides aizsardzības un reģionālās attīstības ministrijas izsludinātajā Taisnīgas pārkārtošanās fonda investīciju projekta konkursu Eiropas Savienības kohēzijas politikas programmas 2021. – 2027.gadam 6.1.1.specifiskā atbalsta mērķa “Pārejas uz klimatneitralitāti radīto ekonomisko, sociālo un vides seku mazināšana visvairāk skartajos reģionos” 6.1.1.3.pasākumam “Atbalsts uzņēmējdarbībai nepieciešamās publiskās infrastruktūras attīstībai, veicinot pāreju uz klimatneitrālu ekonomiku” ar Jelgavas novada pašvaldības projektu “Uzņēmējdarbībai nepieciešamās publiskās infrastruktūras attīstība Jelgavas novadā 2. daļa”.
2. Apstiprināt Pasākuma īstenošanai nepieciešamo kopējo finansējumu EUR 3 459 796,28 (trīs miljoni četri simti piecdesmit deviņi tūkstoši septiņi simti deviņdesmit seši *euro,* 28 *centi*) apmērā, no kura, projekta attiecināmās izmaksas ir 3 269 821,00 (trīs miljoni divi simti sešdesmit deviņi tūkstoši astoņi simti divdesmit viens *euro,* 00 *centi*):
	1. Taisnīgās pārkārtošanās fonda finansējums EUR 2 779 347,85 (divi miljoni septiņi simti septiņdesmit deviņi tūkstoši trīs simti četrdesmit septiņi *euro,* 85 *centi*) apmērā;
	2. Jelgavas novada pašvaldības finansējums EUR 680 448,43 (seši simti astoņdesmit tūkstoši četri simti četrdesmit astoņi *euro* un43 *centi*) apmērā, tai skaitā attiecināmās izmaksas EUR 490 473,15 (četri simti deviņdesmit tūkstoši četri simti septiņdesmit trīs *euro*, 15 *centi*) un izmaksas ārpus Pasākuma EUR 189 975,28 (viens simts astoņdesmit deviņi tūkstoši deviņi simti septiņdesmit pieci *euro*, 28 *centi*).
3. Nodrošināt un paredzēt pašvaldības 2024. gada un 2025. gada budžetā nepieciešamo Pasākuma finansējumu, ņemot Valsts kases aizņēmumu.
4. Jelgavas novada pašvaldības projektu “Uzņēmējdarbībai nepieciešamās publiskās infrastruktūras attīstība Jelgavas novadā 2. daļa” īstenot 2024. un 2025. gadā.
5. Uzdot kontroli par lēmuma izpildi Jelgavas novada pašvaldības Centrālās administrācijas Projektu nodaļai, Budžeta plānošanas nodaļai, Administratīvā departamenta Finanšu nodaļai.

Domes priekšsēdētāja pienākumu izpildītāja I.Vītola